Hondo (War in English) inguva yokunge vanhu vachirwisana nezvombo vachikuvadzana nokuurayana. Hondo inoitwa yashevedzerwa vanhu vatadza kuwirirana kana kuti rimwe divi raita chindini, humbimbindoga hwokuda kufurusa nokutapa nzvimbo dzevamwe. Hondo inowanza kupera nekutaurirana, kukurirwa kwerimwe divi uye kunyoreranwa zvisungo pasi nemativi ose zvekupedza hondo Makovore (battle) zvinotaura hondo mukati mehondo. Chimurenga kana murenga (rebellion). Marwiro (battle-field) zvinotaura nzvimbo yacho yakarwirwa hondo. Gona, magona kana gonera (Rocky fastness) inzvimbo ine matombo inonetsa kusvika kuti mawuto arwise nzvimbo iyoyo. Nhungamiri (advance guard) apa kureva boka remawuto vakatungamiri kunorwa hondo. Kurozva kana kutova? (iobliterate) zvichireva kuparadza zvachose, zvinotauwa pamusoro pekuparadza rudzi rwevanhu kana muvengi. Mhandu kana bandu (hostile person, enemy, person of a disordered mind) zvichireva muvengi kana mudzivisi. Dzembetembwe (warrior reluctant to fight). Kana vawanda tori madzembetembwe. Kukomba (besiege) zvichireva kukombera kana komberedza musha uri kurwiswa. Mbambara (Spoils of war) - kare hondo dzairwirwa kupamba mbambara kana kuti mhimbiri. Kana nanhasi hondo dzichiri kurwirwa kupamba asi imwe nguva zvichititwa nenzira dzakavandika. Dzimwe nyika dzine chinangwa chekupamba vanoita baradzira rokuti vanoda kunatsa hutongi huri munyika yavari kunorwisa asi kuri kuyedza kubata vanhu kumeso.